Osijek.in

Kino Urania – Četvrtak, 12. ožujka 2026.
2026-03-12 08:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
8:15 Glavonja (83 min)
10:00 Glavonja (83 min)
16:50 EpiC- Elvis Presley in Concert (96 min)
17:00 Kino klub: Mala Amelie- Amélie et la métaphysique des tubes TITL (77 min)
18:30 Kino klub: Posljednji viking- Den sidste viking (116 min) PREMIJERA
18:40 Sentimentalna vrijednost- Sentimental Value/Affeksjonsverdi (133 min)
20:30 Kino klub: Stranac- L’etranger (122 min)
21:00 Nevjesta!- The Bride (126 min)

Predstava - Đurologija
2026-03-11 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Jedan od najpoznatijih regionalnih komičara i glumaca, Branko Đurić Đuro, ponovno dolazi u Osijek sa svojim kultnim autorskim showom „Đurologija“. Predstava će se održati 11. ožujka u dvorani Franjo Krežma, a publiku očekuje večer ispunjena humorom, emocijama i prepoznatljivim Đurinim pogledom na svakodnevicu.
„Đurologija“ je tijekom godina postala pravi fenomen – riječ je o predstavi koja već desetljeće puni dvorane diljem regije, spajajući stand-up, glumu, glazbu i osobne anegdote u jedinstven scenski doživljaj. Kroz 90 minuta izvedbe Đuro na duhovit i inteligentan način komentira životne apsurde, male ljudske slabosti i situacije u kojima se svi lako možemo prepoznati.
Branko Đurić Đuro publici je dobro poznat po legendarnim projektima poput „Top liste nadrealista“ i „Audicije“, a upravo u „Đurologiji“ na najbolji način dolazi do izražaja njegova svestranost, energija i neposredna komunikacija s publikom.
Osijek je jedna od postaja na turneji kojom se obilježava dugovječnost i uspjeh ovog jedinstvenog showa, a interes publike ne jenjava ni nakon deset godina izvođenja.
Ulaznice su dostupne putem sustava Eventim.hr.

Pričaonice u ograncima Knjižnice
2026-03-11 17:30 - 18:30 | Gradska i sveučilišna knjižnica Osijek – Ogranak Jug 2, Opatijska 26f, Osijek, Hrvatska, 31000, Croatia (Local Name: Hrvatska)
Gradska i sveučilišna knjižnica Osijek tijekom mjeseca veljače i ožujka organizirat će pričaonice za korisnike Knjižnice starije od tri godine.
Pričaonice će se održati prema sljedećem rasporedu:

srijeda, 11. veljače i 11. ožujka 2026. godine od 17.30 do 18.30 sati
u Ogranku Jug 2
srijeda, 18. veljače i 18. ožujka 2026. godine od 17.30 do 18.30 sati
u Ogranku Donji grad
srijeda, 18. veljače i 18. ožujka 2026. godine od 17.30 do 18.30 sati
u Ogranku Industrijska četvrt

Prijaviti sudjelovanje i dodatne informacije mogu se dobiti u ogranku u koji ste zainteresirani doći na priču:
Ogranak Jug 2 GISKO (Opatijska 26f, br. tel. 031/563-454)
Ogranak Donji grad GISKO (Trg bana J. Jelačića 24a, br. tel.: 031/506-110)
Ogranak Industrijska četvrt GISKO (Vinkovačka 66d, tel.: 031/271-282)
Izvor/foto: Gradska i sveučilišna knjižnica Osijek

Predstavljanje knjige “Planiranje, izgradnja i vrednovanje knjižničnih prostora”
2026-03-11 13:00 - 14:30 | Filozofski fakultet u Osijeku, Filozofski fakultet u Osijeku, Osijek, Hrvatska, 31000, Croatia (Local Name: Hrvatska)
U srijedu, 11. ožujka 2026. u 13 sati na Filozofskom fakultetu u Osijeku održat će se predstavljanje knjige „Planiranje, izgradnja i vrednovanje knjižničnih prostora“ autorica Tatjane Aparac-Jelušić i Sanjice Faletar. Događaj organiziraju Društvo knjižničara Slavonije, Baranje i Srijema, Gradska i sveučilišna knjižnica Osijek te Filozofski fakultet Osijek. Uz autorice, o knjizi će govoriti i urednica Nives Tomašević, a predstavljanje će se održati u Maloj vijećnici (soba 39) na prvom katu fakulteta.
Izvor: Gradska i sveučilišna knjižnica Osijek

Kino Urania - Srijeda, 11. ožujka 2026.
2026-03-11 12:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
12:00 Glavonja (83 min)
16:45 Kino klub: Honey (97 min) PREMIJERA
17:00 Svadba (97 min)
18:30 Kino klub: Bez izbora- No other choice (139 min) PREMIJERA
18:50 Sentimentalna vrijednost- Sentimental Value/Affeksjonsverdi (133 min) PREMIJERA
21:00 Kino klub: Privatni život- A private Life (103 min) PREMIJERA
21:10 Nevjesta!- The Bride (126 min) PREMIJERA

Predstava - Let iznad kukavičjeg gnijezda
2026-03-10 18:00 - 20:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Ken Kesey je 1962. objavio roman Let iznad kukavičjeg gnijezda (One Flew over the Cuckoo’s nest) koji je bio u savršenom dosluhu s buntovničkim i slobodoumnim duhom tog vremena te je doživio gotovo trenutačan, ogroman uspjeh. Autor koji je, prema vlastitim riječima bio „premlad da bi bio bitnik, a prestar da bi bio hipi“, tragikomično je i šašavo-inteligentnim pristupom kao trnom u neuralgično mjesto pogodio u srž borbe pojedinca protiv uvijek do određene granice represivnog sustava. Gotovo arhetipski, kroz galeriju likova koja se nijansirano kreće od drvosječe i razmetljivog kockara, plemenitog „divljaka“, preko nijemog poglavice, do ledeno-hladne glavne medicinske sestre. Već godinu dana kasnije, slavni je dramaturg Dale Wasserman roman pretočio u predstavu koja je, zapravo očekivano, pokorila publiku i kritiku. Stoga nije čudno da je 1975. Let iznad kukavičjeg gnijezda prerastao u film koji je osvojio sve najvažnije Oskare. Priču o Randleu McMurphyju koji odluči zatvorsku kaznu umjesto u zatvoru odslužiti u umobolnici, o igri izigravanja sustava koja se pretvara u istinsku borbu za prava i slobodu duha, o bitki protiv represivnog sustava u kojoj čovjek naposljetku gubi zdrav razum u svibnju će redateljski iznijeti sjajni Dražen Ferenčina.
Foto: HNK u Osijeku

Kino Urania - Utorak, 10. ožujka 2026.
2026-03-10 10:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
10:00 Glavonja (83 min)
16:45 Svadba (97 min)
17:00 Kino klub: Arco (89 min) TITL
18:30 Orkanski visovi- Wuthering Heights (136 min)
18:40 Kino klub: Stranac- L’etranger (122 min)
20:50 EpiC- Elvis Presley in Concert (96 min)
21:00 Kino klub: Privatni život- A private Life (103 min) PREMIJERA

Predstava – Da sam ja neko
2026-03-09 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Predstava “Da sam ja neko” poznatog bosanskohercegovačkog glumca Enisa Bešlagića ruši sve rekorde i već ima preko stotinu izvedbi. Izvrsno je prihvaćena i kod Osječana te u naš grad stiže ponovno
“Da sam ja neko je samo jedan put i jedan odabir onoga što ja jesam danas. Ono što me vodi i da podijelim svoju priču sa svima vama koji gledate srcem. Na moj način vam pričam ono što ne vidite iza zavjese medijske scene… Ovo je jedno lijepo druženje uz mnogo raznih i iskrenih emocija, koje ćemo osjetiti zajedno. Svatko od nas ima svoje mjesto i posebnost koju trebamo oživjeti u prepoznavanju faktora X u nama. Preporučuje se za sve generacije i uzraste, osim za djecu do tri godine.”, riječi su koje o predstavi kaže sam autor.

Tjedan psihologije 2026.
2026-03-09 19:00 - 2026-03-14 12:00 | Osijek
I ove godine Klub studenata psihologije Psihos obilježava Tjedan psihologije. Prvi događaj održat će se 9.3. u 19 sati u Caffe baru Trica, a tema večeri bit će veze u 21. stoljeću. Kroz predavanje „Pojmovnik dejtanja generacije Z“ studentice Mia Pucić i Dora Vuković predstavit će dejtanje svoje generacije, dok će psihologinja Sarah Sarić, ujedno zaposlenica Obiteljskog centra, održati predavanje „Poslije razvoda ili prekida – razgovori koje svi vodimo, ali rijetko naglas“. Nakon zanimljivih i korisnih predavanja, za sve zainteresirane uslijedit će speedfriending koji je savršena prilika za upoznavanje novih ljudi i razmjenu iskustava.
Tjedan psihologije nastavljamo 11.3. u 20 sati u Public Grill & Pubu humanitarnim bela turnirom na kojemu se prikupljaju donacije za želje i potrebe Psihosove kumčadi. Ipak, važno je napomenuti da su sva mjesta za bela turnir popunjena.
Dana 13.3., s početkom u 19 sati u Caffe baru Trica, održat će se „Psihologijada“. Program uključuje predavanje doc. dr. sc. Irene Pavele Banai „Kretanje i prirodni ‘high’: znanost koja stoji iza dobrog osjećaja“, koje će se baviti važnošću kretanja za mentalno zdravlje. Nakon predavanja, uoči Nacionalnog dana psihologa, u suradnji s Obiteljskim centrom organiziran je i Psiho pub kviz u kojemu će ovaj put svi članovi ekipa trebati biti psiholozi ili studenti psihologije. Link za prijave: https://forms.gle/vHv5pacqDc7JcREf9
Tjedan psihologije zatvaramo 14.3. humanitarnim Malim trkom – simboličnim grupnim trčanjem. Osim što promiče tjelesnu aktivnost kao zaštitni čimbenik mentalnog zdravlja, događaj ima i humanitarni karakter jer se prikupljaju donacije za djecu iz sustava socijalne skrbi s ciljem poticanja kretanja i brige o mentalnom zdravlju. Početak je u 10 sati te se trči 3 km od spomenika Pabla Picassa do cestovnog mosta i natrag. Humanitarni Mali trk ujedno je i uvertira u veliku utrku „Trčimo za mentalno zdravlje“, a još jedna posebitost ovog trka je ta što će svi prijavljeni trkači nositi startne brojeve koje su oslikala djeca iz Centra za nestalu i zlostavljanu djecu. Link za prijave: https://shorturl.at/ZVJfL
Više o događajima možete pronaći Instagram profilu psihos.klub ili ih kontaktirati putem maila: psihos.klub@gmail.com.

Izvor/foto Klub studenata psihologije Filozofskog fakulteta u Osijeku “Psihos”

Predstava - Let iznad kukavičjeg gnijezda
2026-03-09 18:00 - 20:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Ken Kesey je 1962. objavio roman Let iznad kukavičjeg gnijezda (One Flew over the Cuckoo’s nest) koji je bio u savršenom dosluhu s buntovničkim i slobodoumnim duhom tog vremena te je doživio gotovo trenutačan, ogroman uspjeh. Autor koji je, prema vlastitim riječima bio „premlad da bi bio bitnik, a prestar da bi bio hipi“, tragikomično je i šašavo-inteligentnim pristupom kao trnom u neuralgično mjesto pogodio u srž borbe pojedinca protiv uvijek do određene granice represivnog sustava. Gotovo arhetipski, kroz galeriju likova koja se nijansirano kreće od drvosječe i razmetljivog kockara, plemenitog „divljaka“, preko nijemog poglavice, do ledeno-hladne glavne medicinske sestre. Već godinu dana kasnije, slavni je dramaturg Dale Wasserman roman pretočio u predstavu koja je, zapravo očekivano, pokorila publiku i kritiku. Stoga nije čudno da je 1975. Let iznad kukavičjeg gnijezda prerastao u film koji je osvojio sve najvažnije Oskare. Priču o Randleu McMurphyju koji odluči zatvorsku kaznu umjesto u zatvoru odslužiti u umobolnici, o igri izigravanja sustava koja se pretvara u istinsku borbu za prava i slobodu duha, o bitki protiv represivnog sustava u kojoj čovjek naposljetku gubi zdrav razum u svibnju 2024. redateljski je iznio sjajni Dražen Ferenčina.
Foto: HNK u Osijeku

Koncert - Lege
2026-03-08 19:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

Predstava - Zoran Kesić: Priče i p(j)esme
2026-03-08 19:00 - 21:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Nakon 8 godina, više od 90 nastupa na 3 kontinenta i jedne otkazane priredbe zbog “renoviranja bine” u Subotici, ovaj humorističko-satirično-muzičko-političko-edukativni spektakl Zorana Kesića stiže u Osijek!
Zoran Kesić, jedno od najpoznatijih TV lica u Srbiji i jedan od najcjenjenijih satiričara i komičara u regiji, autor je kompletnog scenarija za svoj nastup. Što samo po sebi nije garancija kvalitete, ali je bar garancija da je sve njegovo i da ga nitko neće tužiti za plagijat i krađu.
Zašto “Priče i pjesme”? Zato što tijekom priredbe Kesić priča i pjeva. Otuda i genijalni naziv programa “Priče i pjesme”. Tko bi se toga sjetio? Pa, Kesić!
Zašto priredba? Zato što je malo stand up, malo predstava, malo konferencija za medije, malo muzički koncert, malo osnivačka skupština – dakle priredba.
Zašto je nevjerojatna? Zato što nijedna priredba nije ista. Svaka je obojena mjestom izvođenja, aktualnim trenutkom i trenutnim raspoloženjem izvođača i svaka je jedinstveni događaj koji će se, u tom obliku, dogoditi samo tad i nikad više – takoreći ne liči ni na što.
U svojoj priredbi, Kesić na zabavan, satiričan i oštar način obrađuje teme poput politike, korupcije, religije, nacionalnih mitova, penzionera, muško ženskih odnosa, umjetnosti, medija, društvenih mreža i mačaka. Kesić se poigrava sa stereotipima, balansira na granici politički korektnog, ne bojeći se da u satiričnoj maniri otvori i najbolnije teme.
Za svaki nastup autor priprema dio materijala adekvatan zemlji, gradu, društveno-političkim okolnostima i osobnom raspoloženju u kome nastupa. Na taj način se i njegove priče i pjesme, svakim novim nastupom, proširuju i obogaćuju, pa ova priredba dobije formu živog, rastućeg, mijenjajućeg organizma.
💵🎉 Trivija: autor na svakoj predstavi dijeli publici lažne novčanice sa svojim likom i to je specijalno iznenađenje za sve prisutne. OK, sad više nije iznenađenje. 😉
U Osijeku Kesić nastupa prvi put. Neće biti loše, a možda bude i dobro!
Kino Urania 8.3.2026.. u 19 sati
Ulaznice po cijeni od 20 EUR dostupne su na blagajni kina Urania i sustavu entrio.hr

Izložba - One su tu
2026-03-08 18:00 - 21:00 | Kulturni centar Osijek, Kulturni centar Osijek, Osijek, Hrvatska, 31000, Croatia (Local Name: Hrvatska)
Međunarodni dan žena Kulturni centar Osijek ove će godine obilježiti nacionalnom izložbom „One su tu“. Izložba koja na jednom mjestu okuplja, predstavlja i promiče žensko umjetničko stvaralaštvo u Hrvatskoj, bit će otvorena u nedjelju, 8. ožujka s početkom u 18.00 sati u Galeriji Kulturnog centra.
Nacionalna izložba ONE SU TU projekt je koji kontinuirano promiče vidljivost, raznolikost i afirmaciju ženskog umjetničkog stvaralaštva u Hrvatskoj. Pokrenuta 2020. godine, izložba predstavlja suvremene umjetnice koje svojim radom aktivno sudjeluju u oblikovanju hrvatske umjetničke scene. Kroz različite autorske pristupe, medije i teme; kroz crtež, sliku, skulpturu, fotografiju, video ili instalaciju, autorice istražuju suvremene društvene fenomene i osobne perspektive, ali i promišljaju aktualna društvena pitanja.
Na izložbi će biti predstavljena 33 rada odabrana između 156 pristiglih prijava umjetnica iz
cijele Hrvatske. Radove je odabrao stručni žiri koji čine – voditeljica projekta Ana Čolaković, mag. kip. i prof. lik. kult., stručna suradnica Diana Ososlija, mag. hist. art. – te pridružena članica žirija koja se svake godine mijenja i donosi novu autorsku perspektivu. U izdanju za 2026. godinu tu ulogu preuzima Dajana Radoš, mag. educ. art., koja ujedno potpisuje i predgovor kataloga izložbe.
Izložba se u 2026. godini najprije predstavlja u Osijeku, u Galeriji Kulturnog centra Osijek. Nakon osječke prezentacije, izložba gostuje u travnju u Vinkovcima. Ovakav model gostovanja ostvaruje snažnu regionalnu suradnju između dvaju gradova i pridonosi većoj dostupnosti suvremene umjetnosti publici istočne Hrvatske.
Uz Nagradu žirija, projekt uključuje i Nagradu publike, koja će se dodijeliti po zatvaranju izložbe, čime se dodatno potiče aktivno sudjelovanje publike i lokalne zajednice u umjetničkom procesu.
U dosadašnjim izdanjima izložbe sudjelovalo je više od stotinu hrvatskih umjetnica različitih generacija i poetika, što potvrđuje relevantnost i prepoznatljivost projekta na nacionalnoj razini.
Izložba ONE SU TU snažno doprinosi jačanju kulturne scene istočne Hrvatske, a čitav projekt kroz otvorenost, inkluzivnost i profesionalan kustoski pristup i u oblikovanju suvremene kulturne slike Hrvatske.
Izložba u Galeriji Kulturnog centra ostaje otvorena sve do 1. travnja, u radno vrijeme
Kulturnog centra (pon-sub 8-23 sata), uz slobodan ulaz.
Ulaz na otvorenje izložbe, 8.3. u 18.00 sati je slobodan.
Izvor/foto: Kulturni centar Osijek

Noćni marš u Osijeku!
2026-03-08 17:30 - 19:30 | Trg Slobode, Trg slobode, Osijek, Hrvatska, 31000, Croatia (Local Name: Hrvatska)
RASPORED
17:30 okupljanje na Trgu slobode
18:00 Trg slobode – Kapucinska ulica –
Evropska avenija – Park kralja
Držislava (kod Školjke)
18:30 program kod Školjke

Kino Urania - 8. ožujka 2026.
2026-03-08 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Skakutavci- Hoppers (105 min) SINK PREMIJERA
16:30 Svadba (97 min)
17:00 Kino klub: Mala Amelie- Amélie et la métaphysique des tubes TITL (77 min) PREMIJERA
18:30 Kino klub: Honey (97 min) PREMIJERA
19:00 Zoran Kesić- priredba Priče i p(j)esme)
20:30 Kino klub: Privatni život- A private Life (103 min) PREMIJERA
21:00 Nevjesta!- The Bride (126 min) PREMIJERA

Q Club - Q Vibe Check Subota (DJ Alex Ris B2B DJ Dancho)
2026-03-07 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na odabrane boce žestokih pića od 22:00 do 23:30.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Koncert - Jakov Jozinović
2026-03-07 21:00 - 23:00 | Dvorana Gradski vrt, Kneza Trpimira 23, Osijek, Hrvatska
Jakov Jozinović kreće s prvom velikom turnejom i dolazi pravo u srce Slavonije – tamo gdje je sve i krenulo. Osijek nije samo jedna od stanica na turneji “Ja za čuda letim”, Osijek je grad najbliži onome u kojemu je Jakov stvarao svoje prve note, gdje je san o glazbi postao stvarnost.
Koncert se održava uoči Međunarodnog dana žena. A kako bolje dočekati Dan žena nego uz našeg Jakova? Dakle gospodo, ako tražite savršen poklon za svoju bolju polovicu, ne tražite dalje.
Dođite i budite među onima koji će doživjeti jedan od prvih nastupa Jakova na velikoj pozornici. Podržimo Jakova na putu do zvijezda i uživajmo u čaroliji koju stvara na svojim nastupima.
Izvor/foto: Koncert Agencija

Bure Bar -Light's Out Saturday (DJ Morning Indian)
2026-03-07 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Balet - Labuđe jezero
2026-03-07 20:00 - 22:30, 2026-03-07 17:00 - 19:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Premijerno u Hrvatskom narodnom kazalištu u Osijeku Ukrajinski klasični balet dolazi nam s najpoznatijim baletnim naslovom.
Labuđe jezero sinonim je za klasični balet, nepogrešivo prepoznatljiv po izražajnim melodijama Petra Iljiča Čajkovskog te koreografiji čistih formi. Dirljiva priča o princu Siegfriedu i princezi Odette, pretvorenoj u labuda zlobom čarobnjaka Rothbarta, nije samo bajka već je i duboko emocionalno putovanje koje istražuje teme ljubavi, izdaje i iskupljenja.
U izvedbi Ukrajinskog klasičnog baleta, ova interpretacija Labuđeg jezera spaja tehničku preciznost s emotivnim intenzitetom, stvarajući nezaboravan doživljaj za publiku.
Ukrajinski klasični balet poznat je po dubokoj posvećenosti klasičnim korijenima baleta, dok istovremeno unosi svježinu i strast u svaku izvedbu. Ansambl se sastoji od međunarodno priznatih baletnih plesača koji su osvojili brojne nagrade diljem svijeta, a njihova virtuoznost i elegancija oduševit će vas na svakom koraku – od veličanstvenih skokova do delikatnih pirueta.
Iako se radi o klasičnom baletu, ova izvedba donosi nove i inovativne pristupe, koji su ujedno i vjerni originalu. Scenografija i kostimografija raskošno su i detaljno osmišljene, uvodeći publiku u čarobni svijet jezera, šuma i palača, a svjetlosni efekti dodatno naglašavaju atmosferu misterija i romantike koja prožima cijelu priču.
Labuđe jezero osvaja ljepotom baletne izvedbe i dubokim emocionalnim podtekstom, istražujući teme ljubavi, tragedije i otpornosti ljudskoga duha.
Ne propustite doživjeti čaroliju Labuđeg jezera u izvedbi Ukrajinskog klasičnog baleta ove sezone HNK u Osijeku!
Izvor/foto: ARTpartner

Allegro Duo - Axmann Pub
2026-03-07 20:00 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)
Rezervacije stolova na 095 17 17 031.
Foto: Axmann Pub

Igor Gmitrović - Kafanica
2026-03-07 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Predstava - Cvrčak i mrav
2026-03-07 18:00 - 20:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Subota, 7. ožujka 2026. u 18,00 sati
Dvorana: : Trg bana Josipa Jelačića 19
CVRČAK I MRAV
Max Teatar
Cijena ulaznice: 5,00 eura

Predstava - Cvrčak i mrav
2026-03-07 18:00 - 19:30 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Gostujuća predstava za najmlađe “Cvrčak i mrav” stiže u Dječje kazalište Branka Mihaljevića u subotu, 7. ožujka u 18 sati. Na našu pozornicu dolazi kazališna družina Max teatar s lutkarskom predstavom „Cvrčak i Mrav“, inspiriranom poznatom Ezopovom basnom. Cvrčak sanja brzu slavu i nastup na velikom Buba talent showu.
Umjesto vježbanja i učenja, dane provodi pjevajući po livadi i maštajući o uspjehu preko noći. No, druge bube pokušavaju mu objasniti da pravi uspjeh dolazi uz trud i upornost – pogotovo kad se bliži zima… Hoće li Cvrčak naučiti važnu lekciju?
Ova vesela i poučna lutkarska predstava namijenjena je djeci vrtićkog uzrasta i nižim razredima osnovne škole. Tekst i režiju potpisuje Marina Kostelac, scenografiju i lutke Vesna Balabanić, kostime Tamara Šantek, glazbu Mate Matišić, a igraju Ana Dora Bajto
i Lorenco Tolić.
Ulaznice možete rezervirati na blagajna@djecje-kazaliste.hr ili kupiti na blagajni kazališta radnim svakim danom od 8 do 15 sati i sat uoči izvedbe.
Foto: Dječje kazalište Branka Mihaljevića Osijek

Izložba - Historija zaborava
2026-03-07 12:00 - 14:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Uoči Međunarodnog dana žena ne propustite priliku upoznati inspirativne žene koje su gradile temelje hrvatske muzeologije!
Nakon velikog uspjeha u Zagrebu, izložba „Historija zaborava“ stiže u Osijek.
Izložba je u Zagrebu nastala suradnjom četiri velika zagrebačka muzeja – Arheološkog muzeja u Zagrebu, Etnografskog muzeja, Hrvatskog školskog muzeja i Muzeja za umjetnost i obrt– koji su zajednički predstavili pionirke muzejske struke i njihove često zanemarene doprinose razvoju hrvatskih muzeja.
Sada im se u Osijeku pridružuje i Muzej Slavonije, koji će uz zagrebačke pionirke predstaviti i prve osječke darovateljice i muzealke. Danica Pinterović utkala je svoj lik i djelo u povijest umjetnosti, arheologiju, knjižničarstvo i konzervaciju spomenika. Jedna je od plodonosnijih znanstvenica čiji radovi služe kao putokaz za daljnja istraživanja. Marija Malbaša, dugogodišnja knjižničarka u Muzeju Slavonije, obrađivala je knjižničnu građu koja se sastojala od stručnog fonda, privatnih knjižnica, zavičajne zbirke, hemeroteke. Zdenka Lechner, organizatorica etnografskih zbirki Muzeja Slavonije, uz stručni rad vezan uz narodne nošnje, ističe se i terenski zahvaljujući kojem je prikupljala i podatke o nematerijalnoj baštini Slavonije i Baranje. Osječanke iz građanskih, kao i Slavonke iz plemićkih obitelji darovale su veliki broj predmeta koji dočaravaju nekadašnji život u Osijeku i Slavoniji. Učiteljice poput Josipe Glembay i Marije Pinterović obilježile su društveni i kulturni život Osijeka i stvorile temelje za daljnji razvoj mladih intelektualki među kojima se ističu i kustosice.
Otvorenje izložbe „Historija zaborava – Paralelni svjetovi zagrebačkih i osječkih muzealki“ održat će se u subotu, 7. ožujka, u 12 sati u Muzeju Slavonije.
Izvor/foto: Muzej Slavonije

Kino Urania - Subota, 7. ožujka 2026.
2026-03-07 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Skakutavci- Hoppers (105 min) SINK PREMIJERA
16:45 Kino klub: Honey (97 min) PREMIJERA
17:00 Svadba (97 min)
18:30 Kino klub: Bez izbora- No other choice (139 min) PREMIJERA
18:50 Sentimentalna vrijednost- Sentimental Value/Affeksjonsverdi (133 min) PREMIJERA
21:00 Kino klub: Među bogovima- Dwelling Among the Gods (100 min)
21:10 Nevjesta!- The Bride (126 min) PREMIJERA

Radionica izrade koštane frule
2026-03-07 09:30 - 12:00 | Arheološki muzej Osijek, Arheološki muzej Osijek, Osijek, Hrvatska, 31000, Croatia (Local Name: Hrvatska)
Radionica izrade koštane frule – Zvuk prapovijesti
Možete li zamisliti zvuk koji je odzvanjao prije 40.000 godina?
U Arheološkom muzeju Osijek imate priliku ne samo čuti – nego i izraditi vlastiti prapovijesni instrument.
Na radionici „Zvuk prapovijesti – izrada koštane frule“ sudionici će, koristeći replike kamenih alata, izraditi funkcionalnu frulu od kosti srne/srndaća – na način kako su to činili ljudi kamenog doba.
Bez modernih strojeva. Bez prečaca.
Samo ruke, kamen i strpljenje.
Kroz vođeni proces proći ćete:
* kratki uvod u najstarije nalaze koštanih frula
* trasiranje i označavanje tonskih otvora
* bušenje ručnim kremenim svrdlima
* oblikovanje usnika za dobivanje čistog tona
* zajedničko testiranje i prvu izvedbu
Na kraju radionice odlazite s instrumentom koji ste sami izradili – i s jasnijom slikom o tome koliko je znanja, preciznosti i sluha bilo potrebno našim precima.
Početak radionice je u 9:30 uz obveznu prijavu na mail dragana.rajkovic@amo.hr
Radionica je namijenjena za osobe starije od 16 godina.
Cijena sudjelovanja je 7 €.
Radionicu vodi Tomislav Ivančić, dipl. arheolog , koji se eksperimentalnom arheologijom aktivno bavi od 2014. godine. Specijaliziran je za obradu kamena i kosti te rekonstrukciju prapovijesnih tehnologija.
Autor je i voditelj projekata „Svakodnevni život prapovijesnog čovjeka“, a surađivao je s Arheološkim muzejom Osijek, Muzejom vučedolske kulture i Muzejom Đakovštine . Njegove radionice spajaju praktičnu izradu s arheološkim kontekstom i stvarnim razumijevanjem tehnologija kamenog doba.
Broj mjesta je ograničen na 10 sudionika.
Izvor: Arheološki muzej Osijek

1. Međunarodni Spring Kup Osijek 2026.
2026-03-07 08:30 - 2026-03-08 14:00 | Športska dvorana Jug 2, Športski objekti Jug II Osijek, Osijek, Hrvatska, 31000, Croatia (Local Name: Hrvatska)
Organizator natjecanja je Klub ritmičko-sportske gimnastike Rondo iz Osijeka.
RASPORED
07.03.2026. Subota
8:30 – Sastanak sudaca
9:00 – 10:15 – Natjecanje 2020. i mlađi, 2019., 2018., 2017. – B light
10:20 – 11:20 – Natjecanje 2016., 2015., 2014., 2013., 2012., 2011. – B light
11:20 – 12:00 – Dodjela nagrada – B light
12:10 – 12:50 – Natjecanje duo/trio, grupne vježbe
13:00 – 13:15 – SVEČANO OTVARANJE
13:15 – 13:45 – Dodjela nagrada duo/trio, grupe
13:30 – 14:30 – Pauza za ručak
14:30 – 15:20 – Natjecanje 2019., 2018., 2017. – A
15:25 – 16:40 – Natjecanje 2016., 2015. – A
16:45 – 18:00 – Natjecanje 2014., 2013. – A
18:10 – 19:15 – Natjecanje 2012., 2011., SENIORI – A
19:30 – Dodjela nagrada – A razina
08.03.2026. Nedjelja
9:00 – Sastanak sudaca
9:30 – 10:30 – Natjecanje 2019., 2018., 2017. – B
10:35 – 11:30 – Natjecanje 2016., 2015. – B
11:40 – 12:30 – Natjecanje 2014., 2013. – B
12:40 – 13:15 – Natjecanje 2012., 2011., SENIORI – B
13:30 – Dodjela nagrada
14:00 – Ručak (treneri i suci)
Izvor KRSG Rondo Osijek Hrvatska
Foto: Zajednica osječkog sporta

Q Club - MC Stojan Live On Stage
2026-03-06 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)

Oxygene Klub - Kids from the Sky
2026-03-06 21:00 - 23:00 | Oxygene, Županijska ul. 7, Osijek, Hrvatska, 3100, Croatia (Local Name: Hrvatska)
Kupi karte odnosno ulaznice za Kids from the sky u Oxygenu!, 06.03.2026. – 07.03.2026. u Oxygene Klub, Osijek
Pop senzacija započinje godinu u velikom stilu u klubu Oxygene
Kids from the Sky, nakon za njih dosad najuspješnije godine u karijeri, stižu u Osijek na prvi samostalni koncert. Nastup će se održati 6. ožujka u klubu Oxygene.
Pop duo koji čine Teo Golub i Robin Petić prošle je godine objavio zapaženi debitantski album Tamni valovi, koji je označio važnu prekretnicu u njihovom radu. Uslijedili su rasprodani koncerti u zagrebačkom Vintage Industrial Baru, nastup kao predgrupa Baby Lasagni u Boćarskom domu, a njihova pjesma „Lanterna“ uvrštena je u soundtrack popularne serije Sram.
Live nastupi posebno su važan dio njihove priče jer kids from the sky osvajaju publiku atraktivnim koncertima i neodoljivom energijom. Upravo takav koncertni doživljaj donose i u Osijek, gdje će publika imati priliku čuti pjesme poput „Onaj osjećaj“, „Prolazna stvar“, „Fargo“, „Lanterna“, „Znamo malo“, „Film“, „Tamni bulevar“, „Ulica 22“ i druge.
Nastup u Osijeku dolazi u trenutku kada se kids from the sky sve jasnije pozicioniraju kao jedno od relevantnijih imena nove regionalne pop scene. Prije toga, 13. veljače, zaustavit će se i u Koprivnici, gdje će u klubu Kugla otvoriti koncert grupe Elemental, 7. ožujka nastupit će u Beogradu. a u pripremi su i nove koncertne najave.
Izvor/foto: Entrio
